**Ministru kabineta noteikumu projekta “Grozījumi Ministru kabineta 2015.** **gada 1.** **decembra noteikumos Nr.** **685 “Prasības uztura bagātinātājiem”” sākotnējās ietekmes novērtējuma ziņojums (anotācija**)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. [Pārtikas aprites uzraudzības likuma](http://likumi.lv/doc.php?id=47184) 4. panta otrā daļa un 10.1 daļas 2. punkts, 13. panta trešās daļas 3. punkts un Reklāmas likuma 7. panta otrā daļa.  2. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2015. gada 1. decembra noteikumi Nr. 685 “Prasības uztura bagātinātājiem” (turpmāk – noteikumi Nr. 685), kas nosaka **uztura bagātinātāju reģistrācijas kārtību.** Ir sagatavots Ministru kabineta noteikumu projekts “**Grozījumi Ministru kabineta 2015.** **gada 1.** **decembra noteikumos Nr.** **685 “**Prasības uztura bagātinātājiem**”” (turpmāk – noteikumu projekts)**, lai izdarītu turpmāk minētos grozījumus un precizējumus noteikumos Nr. 685.  **1. N**oteikumu Nr. 685 8. punkts jāpapildina ar atsauci uz Komisijas 2017. gada 5. jūlija Regulu (ES) 2017/1203, ar ko attiecībā uz organisko silīciju (monometilsilāntriolu) un kalcija fosforiloligosaharīdiem (POs-Ca®), kuri pievienoti pārtikas produktiem un kurus izmanto uztura bagātinātāju ražošanā, groza Eiropas Parlamenta un Padomes Direktīvu 2002/46/EK un Eiropas Parlamenta un Padomes Regulu (EK) Nr. 1925/2006, kas atļauj pievienot uztura bagātinātājiem organisko silīciju un kalcija fosforiloligosaharīdus (noteikumu projekta 1.1. apakšpunkts).  **2. Lai reģistrētu uztura bagātinātāju vai paziņotu par reģistrēta uztura bagātinātāja izmaiņām, pārtikas uzņēmums Pārtikas un veterinārajam dienestā (turpmāk – dienests) iesniedz attiecīgu paziņojumu.**  **Saskaņā ar** Eiropas Parlamenta un Padomes 2011. gada 25. oktobra Regulas (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu 8. panta 1. punktu p**ar pārtikas produktu informāciju atbildīgais pārtikas apritē iesaistītais uzņēmējs ir tas uzņēmējs, ar kura vārdu vai uzņēmuma nosaukumu šis pārtikas produkts tiek tirgots, vai, ja minētais uzņēmējs neveic uzņēmējdarbību Eiropas Savienībā, importētājs Eiropas Savienības tirgū.**  Patlaban noteikumu Nr. 685 1. pielikumā ir noteikta paziņojuma veidlapa uztura bagātinātāja reģistrācijai, savukārt 2. pielikumā – paziņojuma veidlapa reģistrēta uztura bagātinātāja izmaiņām. Kontekstā ar Valsts iestāžu juridisko dienestu vadītāju 2019. gada 14. novembra sanāksmē nolemto (protokols Nr. 3 2. §) izvērtēta iespēja noteikumos Nr. 685 noteikt vienīgi minētajos paziņojumos iekļaujamās informācijas saturu. Lai nodrošinātu personām aktuālu paziņojuma veidlapu pieejamību un dienestam būtu iespēja operatīvi papildināt veidlapu paraugus ar fakultatīvi norādāmu informāciju, kas atvieglotu veidlapu aizpildīšanu, nepieciešams svītrot noteikumu Nr. 685 1. un 2. pielikumu un noteikumu 9. un 13. punktā noteikt paziņojumos norādāmo informāciju (noteikumu projekta 1.2., 1.6. un 1.10. apakšpunkts). Paziņojumu veidlapas jau pašlaik ir pieejamas dienesta tīmekļvietnē.  Noteikumu Nr. 685 1. un 2. pielikumā patlaban noteiktās prasības saturiski netiek būtiski mainītas, tomēr nepieciešams papildināt iesniedzamās informācijas apjomu, uzņēmumam paziņojot par reģistrēta uztura bagātinātāja izmaiņām, un dot iespēju paziņojumā norādīt, ka ir jāsaglabā informācija par reģistrā iepriekš iekļauto marķējumu, lai iepriekš reģistrētu uztura bagātinātāju varētu izplatīt līdz tā derīguma termiņa beigām (noteikumu projekta 1.6. apakšpunkts). Patlaban uzņēmumam jāraksta atsevišķs iesniegums ar lūgumu saglabāt reģistrā iepriekš iekļauto marķējumu pēc izdarītām izmaiņām.  **3. Patlaban paziņojumus un citu informāciju dienestā iespējams iesniegt klātienes kanālā un pa šādiem neklātienes kanāliem – nosūtot pa pastu vai elektroniskā formā, apstiprinot dokumentus ar elektronisko parakstu, kā arī izmantojot oficiālās elektroniskās adreses iespējas.**  **Ar noteikumu projektu tiek pilnveidoti tādi valsts pārvaldes pakalpojumi kā “**Uztura bagātinātāju reģistrācija”  **(saite:** <https://www.latvija.lv/lv/PPK/Uznemejdarbiba/Partika-veterinarija/p572/ProcesaApraksts>) un “Izmaiņas reģistrētam uztura bagātinātājam” (saite: <https://www.latvija.lv/lv/PPK/Uznemejdarbiba/Partika-veterinarija/p573/ProcesaApraksts>). Minētie valsts pārvaldes pakalpojumi no 2021. gada 1. janvāra būs pieejami dienesta tīmekļvietnē e-pakalpojumu veidā.  Tā kā speciālās tiešsaistes veidlapas nav paredzēts parakstīt ar drošu elektronisko parakstu, iesniegto datu integritāte tiks nodrošināta, jo dienesta portālā iesniegumi (pieteikumi) pieejami izveidei tikai, ja lietotājs ir autentificējis, izmantojot valsts pārvaldes pakalpojumu portāla Latvija.lv vienoto autentificēšanās moduli. Tas nozīmē, ka:  1) iesniegumus (pieteikumus) nevar iesniegt citas personas vārdā, jo iesniedzēja dati tiek saņemti no valsts pārvaldes pakalpojumu portāla Latvija.lv;  2) iesniegumus (pieteikumus) nevar izveidot, ja lietotājs nav autentificējies;  3) iesniedzēja (pieteicēja) informācija iesniegumā (paziņojumā) nav maināma.  Dienesta portālā tiek nodrošināts, ka autentificētam lietotājam, kamēr iesniegums (pieteikums) NAV iesniegts, bet ir sagatavošanās procesā (statuss “Melnraksts”), tā ievadlauki ir labojami. Tiklīdz iesniegums ir iesniegts (statuss “Iesniegts”), ieraksts lietotnē vairs nav labojams.  Informācijas norādīšanai ir izstrādātas ekrānformas, kurās ir noteikti dažādi datu tipi, tā nodrošinot dati strukturēšanu, t.i., datuma laukā nevar norādīt tekstu. Tāpat ir izstrādātas dažādas validācijas, piemēram, obligāti aizpildāmiem laukiem. Validāciju un datu tipus kontrolē gan pati lietotne, gan arī datubāze. Sistēma ir izstrādāta tā, ka dati tiek saglabāti nepretrunīgi un ir pilnīgi. Visi notikumi portālā tiek auditēti. Paziņojums (iesniegums) pēc iesniegšanas portālā nonāk dienesta iekšējās sistēmas datubāzē, turklāt portālā norādītā informācija iekšējā sistēmā nav labojama. Tāpat kā portālā, arī iekšējā sistēmā notikumi tiek auditēti.  **Pašlaik tiek īstenots** Eiropas Reģionālās attīstības fonda (ERAF) līdzfinansēts projekts dienesta informācijas sistēmas papildinājumu izstrādei, lai dienesta tīmekļvietnē izveidotu tiešsaistes veidlapu paziņojumu iesniegšanai par uztura bagātinātāju reģistrāciju. Ievērojot minēto, noteikumos Nr. 685 jāparedz iespēja uzņēmumiem nepieciešamo informāciju iesniegt dienestā elektroniski, izmantojot speciālo tiešsaistes veidlapu un autentifikācijai izmantojot Valsts reģionālās attīstības aģentūras pārziņā esošo valsts informācijas sistēmu savienotāja koplietošanas personas identifikācijas risinājumu (noteikumu projekta 1.5. apakšpunkts). Vienlaikus tiek saglabāta arī izvēles iespēja paziņojumu iesniegt papīra formā (noteikumu projekta 1.4. apakšpunkts).  4. Noteikumu Nr. 685 22. punktu nepieciešams skaidrāk formulēt un jēdzieniski precizēt normu par minimālo vitamīnu un minerālvielu daudzumu dienas (diennakts) devā, kuru iesaka ražotājs un kurš nav mazāks par Eiropas Parlamenta un Padomes 2011. gada 25. oktobra Regulas (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu XIII pielikuma A daļas 2. punktā norādīto vitamīnu un minerālvielu daudzumu. Spēkā esošajā redakcijā tiesību norma nav izteikta nepārprotami (noteikumu projekta 1.9. apakšpunkts).  5. Tā kā, pamatojoties uz līgumu par informācijas sistēmas papildinājumu izstrādi un integrāciju, dienesta elektroniskā tīmekļvietne ir jauns izstrādājums un paredzams sistēmas integrācijas periods ikdienas lietošanai, noteikumu projekta 2. punktā noteikts spēkā stāšanās termiņš noteikumu projekta 1.5. apakšpunktam par informācijas iesniegšanu tiešsaistē – 2021. gada 1. janvāris.  Noteikumu projekta pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz pārtikas uzņēmumiem, kas iesaistīti uztura bagātinātāju aprites jomā, un dienestu, kura kompetencē ir pārtikas uzraudzība. Patlaban dienesta reģistrā ir iekļauti 34 uzņēmumi, kas ražo uztura bagātinātājus, un vairāk nekā 200 uzņēmumu, kas nodarbojas ar uztura bagātinātāju izplatīšanu. To pārtikas uzņēmumu skaits, kas ražo uztura bagātinātājus, ir mainīgs, jo ir uzņēmumi, kas pārtrauc uzņēmējdarbību, un ir uzņēmumi, kas uzsāk uzņēmējdarbību. Mērķgrupas palielināšanās vai samazināšanās ir atkarīga no ekonomiskās attīstības valstī. |
| 2. | Tiesiskā regulējuma ietekme uz tautsaimniecību un administratīvo slogu | Noteikumi Nr. 685 atvieglos pārtikas apritē iesaistīto pārtikas uzņēmumu darbību, tiem reģistrējot uztura bagātinātājus, jo tiek paredzēta iespēja informāciju iesniegt dienesta tīmekļvietnē, izmantojot valsts pārvaldes pakalpojumu portālā Latvija.lv pieejamos autentifikācijas veidus. Tāpat tiek paredzēta iespēja uzņēmumam iesniegt informāciju par reģistrā iepriekš iekļautā marķējuma saglabāšanas nepieciešamību. Dienesta tīmekļvietnē būs pieejams skaidrojums par paziņojumu aizpildīšanu. |
| 3. | Administratīvo izmaksu monetārs novērtējums | Projekts šo jomu neskar.  Normatīvais regulējums neuzliek papildu administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. Komisijas 2017. gada 5. jūlija Regula (ES) 2017/1203, ar ko attiecībā uz organisko silīciju (monometilsilāntriolu) un kalcija fosforiloligosaharīdiem (POs-Ca®), kuri pievienoti pārtikas produktiem un kurus izmanto uztura bagātinātāju ražošanā, groza Eiropas Parlamenta un Padomes Direktīvu 2002/46/EK un Eiropas Parlamenta un Padomes Regulu (EK) Nr. 1925/2006.  2. Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1. Komisijas 2017. gada 5. jūlija Regula (ES) 2017/1203, ar ko attiecībā uz organisko silīciju (monometilsilāntriolu) un kalcija fosforiloligosaharīdiem (POs-Ca®), kuri pievienoti pārtikas produktiem un kurus izmanto uztura bagātinātāju ražošanā, groza Eiropas Parlamenta un Padomes Direktīvu 2002/46/EK un Eiropas Parlamenta un Padomes Regulu (EK) Nr. 1925/2006 (turpmāk – Regula (ES) 2017/1203).  2. Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (turpmāk – Regula (ES) Nr. 1169/2011). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula (ES) 2017/1203 | 1.1. apakšpunkts (noteikumu projekta 8.5. apakšpunkts) | Nav jāpārņem. | Projekta vienība neparedz stingrākas prasības. |
| Regulas (ES) Nr. 1169/2011  XIII pielikuma A daļas 2.punkts | 1.9. apakšpunkts (noteikumu projekta 22. punkts) | Nav jāpārņem. | Projekta vienība neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |
| **2. tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei.** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2020. gada 17. jūlijā elektroniski tika nosūtīts saskaņošanai Veselīga uztura speciālistu asociācijai, Latvijas Uzturzinātnes speciālistu biedrībai, Latvijas uztura bagātinātāju ražotāju asociācijai, Latvijas Pārtikas uzņēmumu federācijai, Latvijas diētas ārstu asociācijai, Latvijas Diētas un uztura speciālistu asociācijai, Aptieku attīstības biedrībai, Aptieku īpašnieku asociācijai, kā arī uztura bagātinātāju ražotājiem Latvijā – SIA "L.Ē.V." (Ekstraktu rūpnīca), SIA “Aptiekas produkcija”, AS “BIOLAT”, SIA “Lotos Pharma”, SIA “DEIVA”, ZS “DOKTUS”, SIA “MedPro Nutraceuticals”, SIA “SILVANOLS”, SIA “Inovatīvo biomedicīnas tehnoloģiju institūts”, SIA “Vedic Institute of Healthcare and Research” un SIA “PRIMEA”. |
| 2. | Sabiedrības līdzdalība projekta izstrādē | Informācija par noteikumu projektu tika ievietota Ministru kabineta tīmekļvietnes sadaļā “Sabiedrības līdzdalība” un Zemkopības ministrijas tīmekļvietnes sadaļā “Sabiedrības līdzdalība” no 17.07.2020. līdz 30.07.2020.  <https://www.zm.gov.lv/zemkopibas-ministrija/apspriesanas/grozijumi-ministru-kabineta-2015-gada-1-decembra-noteikumos-nr-685-pra?id=934>  <https://www.mk.gov.lv/content/ministru-kabineta-diskusiju-dokumenti>  Tādējādi sabiedrības pārstāvjiem bija iespēja līdzdarboties projekta izstrādē, rakstveidā sniedzot viedokļus par projektu. |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lv  un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi.  Nevalstiskās organizācijas viedokli nesniedza.  SIA “Solepharm” un SIA “Lotos Pharma” atbalsta noteikumu projektu. SIA “Silvanols” izteica priekšlikumus, ko Zemkopības ministrija iespēju robežās ņēma vērā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas. Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs K. Gerhards

Cine 67027146

[Inara.Cine@zm.gov.lv](mailto:Inara.Cine@zm.gov.lv)